Лакхара классашкарачарна йукъара уггаре дика ловзархочунна ло Нейсмитан совгӀат
Лакхара классашкарачарна йукъара уггаре дика ловзархочунна ло Нейсмитан совгӀат (инг. Naismith Prep Player of the Year Award) — Лакхара классашкара божаберашна а, зудаберашна а йукъара шеран уггаре дика ловзархошна ло хӀора шеран баскетболан совгӀат. СовгӀатан цӀе тиллира баскетбол кхоьллиначу Нейсмит Джеймсан цӀарах. ХӀонц йукъайаьккхина америкин Atlanta Tipoff Club кхолламо, дуьххьара делира 1987 шарахь Флинт-Хилл Преп ишколера Скотт Деннисан а, Вентура ишколера Лоренцен Линнан а. Лакхара классашкара шина йоьӀна бен ца делла совгӀат шозза Паркер Кэндисан а, Мур Майян а. Кхечарел алсама и совгӀат делла Джорджи а, Виргини а ишколашкара (4-зза шине а) кӀенташна, ткъа зудаберашна йукъахь — Калифорнин (6-зза), Индианин (5-зза), Джорджин (4-зза). ТӀаьххьара и совгӀат делларш бу Стюарт Айзея Ла-Люмьер ишколера, Джонс Хейли Митти архиепископан ишколера.